REGOLAMENT TAL-KUMMISSJONI (KE) Nru 1474/2007
tat-13 ta’ Diċembru 2007
li jemenda ir-Regolament (KEE) Nru 1538/91 li jintroduċi regoli dettaljati għall-implimentazzjoni tar-Regolament tal-Kunsill (KEE) Nru 1906/90 dwar ċerti standards ta’ tqegħid fis-suq għat-tjur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1906/90 tas-26 ta’ Ġunju 1990 dwar l-istandards tal-marketing għal-laħam tat-tjur (1), u b’mod partikolari l-Artikolu 9 tiegħu,
Billi:
(1)
L-Anness VIII għar-Regolament tal-Kummissjoni (KEE) Nru 1538/91 (2) fih lista ta’ laboratorji ta’ referenza nazzjonali għas-sorveljanza tal-kontenut ta’ ilma li jinsab fil-laħam tat-tjur. L-awtoritajiet Franċiżi kkomunikaw lill-Kummissjoni l-isem u l-indirrizz tal-Laboratorju ta’ Referenza Nazzjonali ġdid għal Franza.
(2)
Ir-Regolament (KEE) Nru 1538/91 għandu għaldaqstant jiġi emendat kif meħtieġ.
(3)
Il-miżuri pprovvduti f’dan ir-Regolament huma skond l-opinjoni tal-Kumitat ta’Ġestjoni tal-laħam tat-tjur u tal-bajd,
ADOTTAT DAN IR-REGOLAMENT:
Artikolu 1
L-Anness VIII għar-Regolament (KEE) Nru 1538/91 l-isem u l-indirizz tal-Laboratorju ta’ Referenza Nazzjonali għal Franza huwa mibdul b’dan li gej:
“Franza:
SCL - Laboratoire de Lyon
10, avenue des Saules
BP 74
F-69922 Oullins”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta’ Diċembru 2007.